**Ministru kabineta noteikumu projekta „Grozījums Ministru kabineta 2009.gada 10.marta noteikumos Nr.237 „Noteikumi par darbības programmas „Uzņēmējdarbība un inovācijas” papildinājuma 2.2.1.3.aktivitāti „Garantijas komersantu konkurētspējas uzlabošanai””” sākotnējās ietekmes novērtējuma ziņojums (anotācija)**

|  |
| --- |
| **I.Tiesību akta projekta izstrādes nepieciešamība** |
| 1. | Pamatojums | Noteikumu projekts sagatavots, pamatojoties uz Eiropas Savienības struktūrfondu un Kohēzijas fonda vadības likuma 18.panta 10.punktu. |
| 2. | Pašreizējā situācija un problēmas | Saskaņā ar Ministru kabineta 2013.gada 5.marta protokollēmuma 38.§ 7.punktu, Ekonomikas ministrijai (turpmāk – EM) līdz 2013.gada 2.aprīlim ir jāiesniedz Valsts Kancelejā Ministru kabineta noteikumu Nr.237 „Noteikumi par darbības programmas „Uzņēmējdarbība un inovācijas” papildinājuma 2.2.1.3.aktivitāti „Garantijas komersantu konkurētspējas uzlabošanai”” (turpmāk – MK noteikumi Nr.237) grozījumu projekts. Saskaņā ar Ministru Kabineta 2013.gada 28.maija protokollēmuma 47.§ 8.punktu ir pagarināts Ministru kabineta 2013.gada 5.marta sēdes protokollēmuma (prot. Nr.13 38.§) 7.punktā noteiktais termiņš līdz 2013.gada 15.jūlijam.Saskaņā ar MK noteikumu Nr.237 9.punktu projekta iesniedzējs ir sabiedrība ar ierobežotu atbildību „Latvijas Garantiju aģentūra” (turpmāk – LGA).2009.gada 20.aprīlī tika noslēgts līgums starp EM un LGA par projekta īstenošanu Nr.2DP/2.2.1.3/09/IPIA/EM/001/001.Saskaņā ar MK noteikumu Nr.237 8.punktu 2.2.1.3. aktivitātes „Garantijas komersantu konkurētspējas uzlabošanai” (turpmāk – aktivitāte) ietvaros pieejamais Eiropas Reģionālās attīstības fonda (turpmāk – ERAF) finansējums ir 20 000 000 latu, t.i. 28 457 436 EUR.Saskaņā ar Eiropas Komisijas Reģionālās politikas ģenerāldirektorāta (turpmāk – DG REGIO) veikto auditu par Eiropas Reģionālās attīstības fonda līdzfinansēto finanšu vadības instrumentu aktivitāšu īstenošanu Latvijā un audita rezultātiem, aktivitātes ietvaros ir aprēķināta finanšu korekcija 12 509 936,78 EUR par Eiropas Reģionālās attīstības fonda (turpmāk - ERAF) finansējuma daļu.2013.gada 5.marta Ministru kabineta sēdē (protokols nr.13, 38§)[[1]](#footnote-1) tika pieņemts lēmums piekrist DG REGIO noteiktajam finanšu korekcijas apmēram.2013.gada 14.martā EM pieņēma lēmumu Nr.1-6.9.-2 „Par neatbilstoši veikto izdevumu atgūšanu”, ar kuru tika uzdots LGA atmaksāt EM neatbilstoši veiktos izdevumus 12 509 936,78 EUR apmērā par ERAF finansējuma daļu.DG REGIO starpposma revīzijas gala ziņojumā Nr.2011/LV/REGIO/J2/976/1 un pirmskorekcijas vēstulē Nr.Ref.Ares (2013)62180 par Eiropas Reģionālās attīstības fonda līdzfinansēto finanšu vadības instrumentu aktivitāšu īstenošanu Latvijā neatbilstoši veikto izdevumu summa ir norādīta latos. Savukārt aprēķinātā gala finanšu korekcijas summa ir norādīta euro valūtā, kuras aprēķināšanai DG REGIO ir piemērojusi valūtas kursu, kas atšķiras no Latvijas Bankas noteiktā valūtas kursa, kuru piemēro LGA grāmatvedības uzskaitē. LGA vērsās EM ar skaidrojumu, ka DG REGIO audita ziņojumā aprēķinātā neatbilstoši veikto izdevumu kopējā summa ir 8 735 045,17 LVL jeb 12 428 849,53 EUR, piemērojot Latvijas Bankas noteikto valūtas kursu (1 EUR = 0.702804 LVL). Savukārt DG REGIO audita ziņojumā aprēķinātā finanšu korekcija ir noteikta 12 509 936,78 EUR apmērā, veidojot starpību par 81 087,25 EUR, kas radusies cita valūtas kursa piemērošanas dēļ. EM ir veikusi konsultācijas ar Finanšu ministriju kā Eiropas Savienības fondu vadošo iestādi un nonākusi pie secinājuma, ka gala lēmuma pieņemšanai par neatbilstoši veikto izdevumu summas aprēķināšanu ir nepieciešams DG REGIO skaidrojums un attiecīgu grozījumu veikšana DG REGIO audita ziņojumā. Līdz ar to EM secināja, ka LGA ir pienākums Lēmuma noteiktajā termiņā atmaksāt EM neatbilstoši veikto izdevumu summu apmērā, par kuru **nepastāv strīds, t.i. 8 735 045,17 LVL jeb 12 428 849,53 EUR,** piemērojot Latvijas Bankas noteikto valūtas kursu. Savukārt lēmumu par izveidotās starpības 81 087,25 EUR apmērā atmaksu DG REGIO piemērotā valūtas kursa dēļ, EM pieņems pēc konsultāciju veikšanas ar Eiropas Komisiju.Ņemot vērā augstākminēto 2013.gada 28.martā EM pieņēma lēmumu Nr.1-6.9.-5 „Par grozījumiem Ekonomikas ministrijas 2013.gada 14.marta lēmumā Nr.1-6.9-2”, ar kuru tika uzdots LGA atmaksāt EM neatbilstoši veiktos izdevumus **12 428 849,53 EUR** apmērā.Ņemot vērā augstākminēto, EM ir izstrādājusi grozījumus aktivitātes regulējošajos 2009.gada 10.marta Ministru kabineta noteikumos Nr.237, samazinot aktivitātē pieejamo finansējumu pēc DG REGIO aprēķinātās finanšu korekcijas aktivitātes ietvaros, piemērojot Latvijas Bankas noteikto valūtas kursu (1 EUR= 0,702804 LVL). Finansējums tiek novirzīts 2.1.2.4.aktivitātes „Augstas pievienotās vērtības investīcijas” trešās projektu iesniegumu atlases kārtas īstenošanai.Ņemot vērā, ka oficiāli vēl nav saņemta DG REGIO atbilde, pastāv iespējamība, ka būs nepieciešami papildus grozījumi MK noteikumos un citos pavadošos dokumentos. |
| 3. | Saistītie politikas ietekmes novērtējumi un pētījumi | Projekts šo jomu neskar.  |

|  |  |  |
| --- | --- | --- |
| 4. | Tiesiskā regulējuma mērķis un būtība | EM ir izstrādājusi grozījumus aktivitātes regulējošajos 2009.gada 10.marta Ministru kabineta noteikumos Nr.237, samazinot aktivitātē pieejamo finansējumu pēc DG REGIO aprēķinātās finanšu korekcijas aktivitātes ietvaros, piemērojot Latvijas Bankas noteikto valūtas kursu (1 EUR= 0,702804 LVL).  |
| 5. | Projekta izstrādē iesaistītās institūcijas | Projekts šo jomu neskar. |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar. |
| 7. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa | SIA „Latvijas Garantiju aģentūra” |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
| 3. | Tiesiskā regulējuma finansiālā ietekme | Tiesību akta projekts nosaka, ka aktivitātes ietvaros tiek samazināts pieejamais finansējums saskaņā ar DG REGIO piemēroto finanšu korekciju, piemērojot Latvijas Bankas noteikto valūtas kursu (1 EUR= 0,702804 LVL). |
| 4. | Tiesiskā regulējuma nefinansiālā ietekme | Projekts šo jomu neskar. |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Nepieciešami grozījumi darbības programmas „Uzņēmējdarbības un inovācijas” papildinājumā un Ministru kabineta 2011.gada 19.oktobra noteikumos Nr.817 „Noteikumi par darbības programmas „Uzņēmējdarbība un inovācijas” papildinājuma 2.1.2.4.aktivitātes „Augstas pievienotās vērtības investīcijas” projektu iesniegumu atlases otro un turpmākajām kārtām”.  |
| 2. | Cita informācija | Nepieciešams veikt grozījumus līgumā par projekta īstenošanu ar LGA. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministru kabineta noteikumu projekta izpildi nodrošinās EM un LGA. |
| 2. | Projekta izpildes ietekme uz pārvaldes funkcijām | Ministru kabineta noteikumu projekta izpilde tiks nodrošināta EM un LGA. |
| 3. | Projekta izpildes ietekme uz pārvaldes institucionālo struktūru. Jaunu institūciju izveide | Ministru kabineta noteikumu projekta izpildei nav nepieciešams izveidot jaunas institūcijas. |
| 4. | Projekta izpildes ietekmes uz pārvaldes institucionālo struktūru. Esošu institūciju likvidācija | Ministru kabineta noteikumu projekta izpildei nav nepieciešams likvidēt esošās institūcijas. |
| 5. | Projekta izpildes ietekmes uz pārvaldes institucionālo struktūru. Esošu institūciju reorganizācija | Ministru kabineta noteikumu projekta izpildei nav nepieciešams reorganizēt esošās institūcijas. |
| 6. | Cita informācija | Nav. |

Anotācijas III, V un VI sadaļa – projekts šīs jomas neskar.

Ekonomikas ministrs D.Pavļuts

Vīza: Valsts sekretārs J.Pūce

05.07.2013 15:36

986

A.Nicmane

67013203, Agita.Nicmane@em.gov.lv

1. Par Eiropas Komisijas Reģionālās politikas ģenerāldirektorāta 2011.gada oktobrī veiktās revīzijas rezultātā aprēķināto finanšu korekciju par Eiropas Reģionālās attīstības fonda līdzfinansēto finanšu vadības instrumentu aktivitāšu īstenošanu Latvijā un Eiropas Komisijas Nodarbinātības, sociālo lietu uniekļautības ģenerāldirektorāta 2011.gada decembrīveiktās revīzijas rezultātā aprēķināto finanšu korekciju par Eiropas Sociālā fonda līdzfinansētās finanšu vadības instrumentu aktivitātes īstenošanā Latvijā <http://www.mk.gov.lv/lv/mk/tap/?pid=40278062&mode=mk&date=2013-03-05> [↑](#footnote-ref-1)